CELEX: 32015D2260
Language: hu
Date: 2015-12-03 00:00:00
Title: A Bizottság (EU) 2015/2260 végrehajtási határozata (2015. december 3.) a Bangladesből importált, emberi fogyasztásra szánt rákfélékre vonatkozó szükségintézkedésekről szóló 2008/630/EK határozat hatályon kívül helyezéséről (az értesítés a C(2015) 8472. számú dokumentummal történt) (EGT-vonatkozású szöveg)

5.12.2015   
            
            
               HU
            
            
               Az Európai Unió Hivatalos Lapja
            
            
               L 321/58
            
         A BIZOTTSÁG (EU) 2015/2260 VÉGREHAJTÁSI HATÁROZATA
   (2015. december 3.)
   a Bangladesből importált, emberi fogyasztásra szánt rákfélékre vonatkozó szükségintézkedésekről szóló 2008/630/EK határozat hatályon kívül helyezéséről
   
      
         (az értesítés a C(2015) 8472. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdése b) pontjának ii. alpontjára;
   mivel:
   
               (1)
            
            
               A 2008/630/EK bizottsági rendelet (2) azt követően került elfogadásra, hogy a Bangladesből származó, az Unióba importált, emberi fogyasztás céljára szánt rákfélékben (a továbbiakban: termékek) állatgyógyászati készítmények és nem engedélyezett anyagok maradékanyagait találták.
            
         
               (2)
            
            
               A 2008/630/EK határozat előírja, hogy a tagállamok engedélyezik a termékek Unióba történő behozatalát, amennyiben azokhoz rendelkezésre állnak a származási helyen végzett analitikai vizsgálat (a továbbiakban: analitikai vizsgálat) eredményei annak biztosítására, hogy a termékek nem jelentenek veszélyt az emberi egészségre.
            
         
               (3)
            
            
               2015. április 20. és 2015. április 30. között bizottsági ellenőrzést (3) végeztek Bangladesben az élő állatokban és állati termékekben előforduló maradékanyagok és szennyező anyagok ellenőrzésének – ideértve az állatgyógyászati készítmények ellenőrzését is – értékelésére. Az ellenőrzési jelentés következtetése szerint az akvakultúrákban végzett, a maradékanyagokra vonatkozó ellenőrzések az uniós jogszabályokban foglalt követelményekkel egyenértékű garanciákat kínálnak.
            
         
               (4)
            
            
               A követelményeknek nem megfelelő szállítmányok száma jelentősen csökkent.
            
         
               (5)
            
            
               Az ellenőrzés eredményei és a követelményeknek nem megfelelő szállítmányok igen alacsony száma alapján szükségtelennek tűnik az a megkötés, hogy a Bangladesből az Unióba importált termékek szállítmányaihoz analitikai vizsgálatok eredményét kell csatolni. A 2008/630/EK határozatot ezért hatályon kívül kell helyezni.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2008/630/EK határozat hatályát veszti.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. december 3-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 31., 2002.2.1., 1. o.
   
   
      (2)  A Bizottság 2008. július 24-i határozata a Bangladesből importált, emberi fogyasztásra szánt rákfélékre vonatkozó szükségintézkedésekről (HL L 205., 2008.8.1., 49. o.).
   
      (3)  Zárójelentés a Bangladesben 2015. április 20. és 2015. április 30. között az élő állatokban és állati termékekben előforduló maradékanyagok és szennyező anyagok ellenőrzésének – ideértve az állatgyógyászati készítmények ellenőrzését is – értékelése céljából végzett bizottsági ellenőrzésről, DG (SANTE) 2015-7517 – MR.
   http://ec.europa.eu/food/fvo/audit_reports/details.cfm?rep_id=3501